Stúlknasveit Rimaskóla á meðal sigurvegara Jólamóts grunnskóla Reykjavíkur Fjölmenni á Jólamóti TR og SFS . 36 lið mættu til leiks í Jólamót grunnskóla Reykjavíkur sem fór fram í gær í húsnæði Taflfélags Reykjavíkur en félagið heldur mótið í samstarfi við Skóla - og frístundasvið . Mótinu var skipt í þrennt og hófust leikar kl. 9.30 þegar börn úr 1. - 3. bekk mættu til leiks , kl. 12.30 var svo komið að 4. - 7. bekk og að lokum 8. - 10. bekk sem hóf taflmennsku kl. 15.30 . Keppendur voru allir til fyrirmyndar og á öllum getustigum , allt frá byrjendum til mikilla reynslubolta . Gaman var að sjá áhorfendur á staðnum þar sem foreldrar og aðrir ættingjar fylgdust af kostgæfni með ungdómnum spreyta sig við skákborðin og ekki skemmdi fyrir að geta gætt sér á ljúffengum veigum í Birnu-kaffi . 4. - 7. bekkur Að venju var þetta fjölmennasti flokkurinn en að þessu sinni voru liðin átján talsins . Úr varð mjög jöfn og spennandi barátta og ljóst var að ekkert lið myndi stinga af en til marks um það munaði að lokum aðeins 6 vinningum á efsta sætinu og því tólfta ! Svo fór að A-lið Landakotsskóla sigraði með 18 vinninga en A-lið Rimaskóla og A-lið Háteigsskóla voru jöfn í 2. - 3. sæti með 16,5 vinning þar sem Rimaskóli hlaut annað sætið á oddastigum . Verðlaun stúlknasveita hlaut Háteigsskóli sem var sjónarmun á undan stúlknasveit Rimaskóla . Lokastaðan Landakotsskóli sigraði í flokki 4. - 7. bekkja . Stúlknasveit Háteigsskóla vann stúlknaverðlaun í flokki 4. - 7. bekkja . Rimaskóli fékk stúlknaverðlaun í flokki 8. - 10. bekkja .